Helsinki 31.1.2014

OIKEUSMINISTERIÖLLE

Oikeusministeriö on pyytänyt Suomen Asiakastieto Oy:ltä lausuntoa velkajärjestelylain tarkistamistyöryhmän mietinnöstä (Oikeusministeriön mietintöjä ja lausuntoja 59/2013).

Suomen Asiakastieto Oy esittää lausuntonaan kunnioittavasti seuraavan.

Suomen Asiakastieto Oy:llä on lausuttavaa itse säädösehdotuksen sisällöstä vain *10 § Velkajärjestelyn yleiset esteet* osalta. Kohtaa 7) ollaan muuttamassa niin, että tehdessä arviota siitä onko velanotto ollut mahdollisesti ”piittaamattoman ja vastuutonta” tullaan jatkossa kiinnittämään huomiota myös velkojan käyttäytymiseen sen selvittämiseksi onko luotonantaja menetellyt luotonannossa vastuulliseksi. Suomen Asiakastieto Oy haluaa kiinnittää huomiota siihen, että luotonantajilla on edelleen hyvin rajalliset mahdollisuudet saada nopeaa luotettavaa tietoa luotonhakijan taloudellisesti kokonaistilanteesta. Suomessa ei ole esim. järjestelmää, josta luotonhakijan tulotiedot olisivat nopeasti tarkastettavissa. Näiden tietojen tarkastaminen luotonhakijan toimittamista dokumenteista lisää luotonannon kustannuksia Nämä kustannukset tulevat luotonsaajan maksettaviksi.

Suomen Asiakastieto Oy kiinnittää huomiota siihen, että luotonannon sujuvuuden kannalta on välttämätöntä, että luotonantajilla on luottotietoina käytössään oikeat ja ajantasaiset tiedot luotonhakijoista. Luottotietorekisterin toimintaa säädellään luottotietolaissa (527/2007). Suomen Asiakastieto Oy edellyttää, että velkajärjestelylain jatkovalmistelussa huomioidaan myös se, miten luottotietolakia tulee velkajärjestelylakiin tehtävien muutosten johdosta muuttaa. Tulee mm. huomioida se, että velkajärjestelyrekisterin tietoja velkajärjestelyn vaiheista tulee voida rekisteröidä myös yrityksen (y-tunnus) tietoihin. Asia vaatii muutoksia luottotietolakiin ja myös velkajärjestelyrekisteriä koskevaan lainsäädäntöön (asetus yksityishenkilön velkajärjestelystä).

Suomen Asiakastieto Oy näkemyksen mukaan silloin kun on kyse yksityisen elinkeinonharjoittajan velkajärjestelystä, tulee tiedot velkajärjestelystä rekisteröidä sekä henkilön (henkilötunnus) että yrityksen (y-tunnus) tietoihin.

Suomen Asiakastieto Oy

Risto kallio Juuso Jokela

palvelujohtaja lakiasiainpäällikkö